Elion hakkab pakkuma uusi sisuteenuseid. Nagu ütles eilsel pressikonverentsil Elioni juht valdur Laid, ei hakata siiski ise sisu tootma meediaettevõtte kombel, vaid sisuteenuseid looma erinevate lahenduste integreerimiseks. Elioni lähiaastate plaanid digiTV  sisuteenustega on näiteks järelvaatamine (catch-up, salvestamine, on-demand), over-the-top teenuste (YouTube jms) edastamine Elioni IPTV vahendusel, IPTV viimine igasse seadmesse, mis suudab telepilti näidata ja teise ekraani kasutamine teleka vaatamisel ja juhtimisel (näiteks minuTVs sisu sirvimine, salvestamine, lisainfo lugemine, otsing, sisufailide käivitamine).